**ОБРАЗЛОЖЕЊЕ**

**I.** **Уставни основ за доношење закона**

Уставни основ за доношење Закона о потврђивању Споразумa о механизмима прехрамбене сигурности на Западном Балкану, садржан је у одредби члана 99. став 1. тачка 4. Устава Републике Србије према којем Народна скупштина потврђује међународне уговоре када је законом предвиђена обавеза њиховог потврђивања.

**II.** **Разлози за потврђивање међународног уговора**

Споразум о механизмима прехрамбене сигурности на Западном Балкану, потписан је у Београду 2. септембра 2022. године у једном оригиналном примерку, на енглеском језику. Споразум су потписали Бранислав Недимовић, министар пољопривреде шумарства и водопривреде Републике Србије, Фрида Крифца, министар пољопривреде и руралног развоја Републике Албаније и Љупчо Николовски, министар пољопривреде, шумарства и водопривреде Републике Северне Македоније.

Овим Споразумом уређују се питања од значаја за сарадњу све три земље у области пољопривреде.

Потврђивањем Споразума омогућује се његово ступање на снагу, како је предвиђено чланом 12. Споразума.

**III. Стварање финансијских обавеза за Републику Србију извршавањем међународног уговора**

Извршавањем Споразумa о механизмима прехрамбене сигурности на Западном Балкану, не стварају се финансијске обавезе за Републику Србију.

**IV. Процена потребних финансијских средстава за извршавање међународног уговора**

За доношење овог закона, као и за реализацију Споразумa о механизмима прехрамбене сигурности на Западном Балкану, нису потребна средства у 2023. години из буџета Републике Србије. Евентуално потребна средства за спровођење овог акта у наредним годинама, биће планирана у оквиру лимита на разделу Министарства пољопривреде, шумарства и водопривреде, који ће бити опредељен од стране Министарства финансија у складу са билансним могућностима.

**V. Разлози за доношење закона по хитном поступку**

Предлог Закона о потврђивању Споразума о механизмима прехрамбене сигурности на Западном Балкану је потребно усвојити по хитном поступку јер су све земље чланице иницијативе „Отворени Балкан”, изузев Републике Србије, ратификовале поменути Споразум. Усвајањем овог Закона по хитном поступку би се допринело даљем развоју сарадње међу земљама Западног Балкана у делу обезбеђивања довољних количина пољопривредно-прехрамбених производа у кризним ситуацијама а чиме би се створили неопходни услови да се ублаже могуће несташице у снабдевању храном нашег региона узроковане прекидима производње и транспорта услед кризних ситуација